open-index/open-wikipedia-markdown huggingface dataset:
สะหวัดวิไล พิมมะสอน

**สะหวัดวิไล พิมมะสอน** () เกิดวันที่ 3 มีนาคม ค.ศ. 1987 เป็นนักกีฬาเทควันโดชาวลาว เขาได้รับเหรียญทองแดงอย่างที่ไม่คาดคิดมาก่อนในรุ่นไลท์เวทชาย (-72 กก.) ในการแข่งขันรายการเอเชียนเทควันโดแชมเปียนชิป 2008 โดยการล้มซอง มยองซอบ ซึ่งเป็นนักกีฬาเจ้าของเหรียญโอลิมปิกสองสมัย จากเกาหลีใต้ได้ในยกแรก

เขาเคยได้รับเหรียญเงินจากการแข่งขันกีฬาซีเกมส์ 2005 ที่กรุงมะนิลา ประเทศฟิลิปปินส์ และได้รับเหรียญอีกครั้งจากการแข่งขันกีฬาซีเกมส์ 2007 ที่โคราช ประเทศไทย และในการแข่งขันกีฬาซีเกมส์ 2009 ที่กรุงเวียงจันทน์ ประเทศลาว สะหวัดวิไลได้ชิงแชมป์กับปฏิวัติ ทองสลับ ซึ่งเป็นนักเทควันโดจากประเทศไทย แม้ว่าเขาจะได้รับกำลังใจจากกองเชียร์ภายในประเทศ แต่ในท้ายที่สุดเขาก็ได้แพ้ต่อนักกีฬาจากประเทศไทย และเขาได้รับรางวัลเหรียญเงินจากการแข่งขันในครั้งนั้น นอกจากกีฬาเทควันโดแล้ว สะหวัดวิไลยังเล่นกีฬาบาสเก็ตบอลในท้องถิ่นที่เขาอาศัยอยู่

## ดูเพิ่ม
* เทควันโด

## อ้างอิง

## แหล่งข้อมูลอื่น
* Profile from Taekwondo Data

หมวดหมู่:นักเทควันโดชาวลาว
หมู่เกาะรีวกีว

**หมู่เกาะรีวกีว** (;  *รูชู*) หรือ **หมู่เกาะนันเซ** () เป็นหมู่เกาะยาวรูปโซ่ในแปซิฟิกตะวันตก อยู่สุดขอบทางตะวันออกของทะเลจีนตะวันออก และอยู่ทางตะวันตกเฉียงใต้ของเกาะคีวชูในประเทศญี่ปุ่น จากประมาณปี ค.ศ. 1829 จนถึงกลางคริสต์ศตวรรษที่ 20 หมู่เกาะรีวกีวมีชื่อเรียกอื่นอีกในภาษาอังกฤษคือ Luchu Loochoo หรือ Lewchew ซึ่งภาษาจีนกลางออกเสียงว่า *หลิวฉิว* () หมู่เกาะวางทอดตัวยาวไปทางตะวันตกเฉียงใต้จากเกาะคีวชูของญี่ปุ่นไปถึงเกาะไต้หวัน

หมู่เกาะแบ่งการปกครองออกเป็นหมู่เกาะซัตสึนัง (Satsunan Islands) ที่อยู่ทางเหนือเป็นของจังหวัดคาโงชิมะ และรีวกีวโชโต (Ryūkyū Shotō) ที่อยู่ทางใต้เป็นของจังหวัดโอกินาวะของประเทศญี่ปุ่น เกาะโยรง (Yoron) เป็นเกาะใต้สุดของหมู่เกาะซัตสึนัง และโยนางูนิ (Yonaguni) เป็นเกาะใต้สุดของหมู่เกาะรีวกีว เกาะขนาดใหญ่ที่สุดคือเกาะโอกินาวะ () 

สภาพภูมิอากาศของหมู่เกาะรีวกีวมีความหลากหลายตามตำแหน่งที่ตั้งทางภูมิศาสตร์ โดยเมื่อจำแนกตามลักษณะการแบ่งเขตภูมิอากาศแบบเคิพเพิน หมู่เกาะตอนบนมีลักษณะภูมิอากาศแบบอบอุ่นชื้น (*Cfa*) ในขณะที่หมู่เกาะตอนล่างมีลักษณะภูมิอากาศแบบป่าดิบชื้น (Af) นอกจากนี้ หมู่เกาะรีวกีวมีอัตราหยาดน้ำฟ้าในปริมาณสูงมาก โดยเป็นผลมาจากปัจจัยแวดล้อม ได้แก่ ฤดูฝนและไต้ฝุ่น

มีภาษาท้องถิ่นคือภาษารีวกีว ซึ่งแตกต่างจากเกาะอื่น ๆ และภาษาอื่น

## อ้างอิง

## บรรณานุกรม
* This article incorporates text from the 1878 edition of the **Globe Encyclopaedia of Universal Information**, a work in the public domain*

== แหล่งข้อมูลอื่น ==
* [http://www.worldwildlife.org/wildworld/profiles/terrestrial/im/im0170_full.html Nansei Islands subtropical evergreen forests (World Wildlife Fund)]
* [http://www.uchinanchu.org/uchinanchu/history_of_uchinanchu.htm A Brief History of the Uchinanchu (Okinawans)] 
* National Archives of Japan: [http://jpimg.digital.archives.go.jp/kouseisai/category/emaki/ryukyutyuzan_e.html *Ryukyu Chuzano ryoshisha tojogyoretsu,* scroll illustrating procession of Ryuku emissary to Edo, *Hōei'' 7 (1710)] 


รีวกีว
รีวกีว
รีวกีว
โซเอมุ โทโยดะ

**โซเอมุ โทโยดะ** () ; 22 พฤษภาคม ค.ศ. 1885 — 22 กันยายน ค.ศ. 1957) เป็นนายพลในกองทัพเรือจักรวรรดิญี่ปุ่น ผู้บัญชาการฐานทัพเรือคูเระ เข้าเป็นสมาชิกสภาสูงการสงคราม ก่อนที่จะลาออกมารับตำแหน่งผู้บัญชาการกองทัพเรือโยโกซูกะ ต่อต้านการทำสงคราม และการลงนามไตรภาคีตลอดมา เข้ารับตำแหน่งผู้บัญชาการกองเรือสหพันธ์แทนจอมพลเรือโคงะที่เสียชีวิตจากอุบัติเหตุไป โทโยดะวางแผนการรบต่อต้านการบุกฟิลิปปินส์ในพื้นที่ต่าง ๆ, ยุทธการ Ten-go ที่ส่งเรือยามาโตะออกไปรบพลีชีพนอกชายฝั่งโอกินาวะ ก่อนที่จะประกาศในคนญี่ปุ่นทุกคนต่อสู้กับอริราชศัตรูจนถึงคนสุดท้าย และเสนอให้กองทัพบกยุติการทำสงครามกับจีน และมาทุ่มทรัพยากรให้แก่สมรภูมิด้านแปซิฟิกแทน โทโยดะถูกจับกุม และพิจารณาว่าบริสุทธ์ ไร้มลทิน นับได้ว่าเป็นนายทหารที่คุมกำลังพลเพียงนายเดียวที่ถูกพิจารณาว่าบริสุทธิ์

## อ้างอิง

หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:พลเรือเอกกองทัพเรือจักรวรรดิญี่ปุ่น
หมวดหมู่:พลเรือเอกในสงครามโลกครั้งที่สอง
หมวดหมู่:พลเรือเอกชาวญี่ปุ่น
หมวดหมู่:ทหารเรือชาวญี่ปุ่น
หมวดหมู่:บุคคลจากจังหวัดโออิตะ
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:กองเรือผสม
หมวดหมู่:กองเรือที่ 2 (กองทัพเรือจักรวรรดิญี่ปุ่น)
ต้องกล้า

**ต้องกล้า** เป็นรายการเรียลลิตี้โชว์ไลฟ์ ซีรีส์ (Life Series) ของไทย โดยความร่วมมือระหว่าง บริษัท เจ เอส แอล โกลบอล มีเดีย จำกัด และ บริษัท สิงห์ คอร์เปอเรชั่น จำกัด ออกอากาศทางโมเดิร์นไนน์ทีวี ทุกวันพุธ เวลา 22.20-23.15 น. ตั้งแต่วันที่ 6 ตุลาคม พ.ศ. 2553-12 มกราคม พ.ศ. 2554 โดยเป็นการนำซูเปอร์ไอดอลในแวดวงดนตรีและกีฬาจำนวน 15 คน มาร่วมปฏิบัติภารกิจ "คิดดี กล้าทำ" ของแต่ละคน เพื่อสร้างแรงบันดาลใจในการเอาชนะใจตนเองและอุทิศตนเพื่อสังคม

เพลงประจำรายการ "ต้องกล้า" เป็นการทำงานร่วมกันของผู้ร่วมรายการเอง โดยมี นิติพงษ์ ห่อนาค เป็นผู้แต่งคำร้อง และ ชาตรี คงสุวรรณ เป็นผู้ทำดนตรี 

## รายชื่อผู้กล้าและภารกิจตามลำดับออกอากาศ

## อ้างอิง

## แหล่งข้อมูลอื่น
* รายการ ต้องกล้า 

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเจเอสแอล
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2553
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2554
วันรัฐธรรมนูญ

**วันรัฐธรรมนูญ**  เป็นวันหยุดราชการเพื่อรำลึกถึงรัฐธรรมนูญของประเทศนั้น ๆ วันรัฐธรรมนูญมักจะถูกจัดให้ตรงกับวันครบรอบการลงลายมือชื่อ การประกาศใช้ หรือการเห็นชอบซึ่งรัฐธรรมนูญ

## วันรัฐธรรมนูญในประเทศไทย

สำหรับในประเทศไทย วันรัฐธรรมนูญตรงกับวันที่ 10 ธันวาคม ของทุกปี เป็นวันที่ระลึกถึงโอกาสที่ พระบาทสมเด็จพระปกเกล้าเจ้าอยู่หัว ที่ทรงพระกรุณาโปรดเกล้าฯ พระราชทานรัฐธรรมนูญแห่งราชอาณาจักรสยาม พุทธศักราช 2475 เมื่อวันที่ 10 ธันวาคม พ.ศ. 2475 เป็นรัฐธรรมนูญถาวรฉบับแรกของประเทศไทย โดยผลของการประกาศใช้รัฐธรรมนูญฉบับใหม่นี้ให้ยกเลิกพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งประกาศใช้เมื่อวันที่ 27 มิถุนายน พ.ศ. 2475 ภายหลังการเปลี่ยนแปลงการปกครองโดยคณะราษฎรจากระบอบสมบูรณาญาสิทธิราชย์เป็นระบอบประชาธิปไตย เมื่อวันที่ 24 มิถุนายน ปีเดียวกัน ลักษณะสำคัญคือ ได้เปลี่ยนระบอบการปกครองเป็นการปกครองแบบรัฐสภา ทั้งนี้เนื่องจาก พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ได้บัญญัติให้พระมหากษัตริย์ซึ่งเป็นประมุขไม่ต้องรับผิดชอบทางการเมือง เป็นผู้ใช้อำนาจทางคณะรัฐมนตรี ซึ่งพระมหากษัตริย์ทรงแต่งตั้งให้บริการราชการแผ่นดินต่อสภาผู้แทนราษฎร ซึ่งเป็นฝ่ายนิติบัญญัติ มิได้ใช้แต่เพียงอำนาจนิติบัญญัติเท่านั้น แต่มีอำนาจที่จะควบคุมคณะรัฐมนตรีในการบริหารแผ่นดินด้วย อย่างไรก็ตาม คณะรัฐมนตรีรวมทั้งพระมหากษัตริย์ซึ่งประกอบกันเป็นรัฐบาล ก็มีอำนาจที่จะยุบสภาผู้แทนได้ หากเห็นว่าได้ดำเนินการไปในทางที่จะเป็นภัยหรือเสื่อมเสียผลประโยชน์สำคัญของรัฐ ซึ่งมีผลเท่ากับถอดถอนสมาชิกสภาที่ได้รับเลือกตั้งมาเพื่อให้ราษฎรเลือกตั้งใหม่ ในส่วนเกี่ยวกับพระมหากษัตริย์นั้น ได้บัญญัติว่าพระมหากษัตริย์ดำรงอยู่ในฐานะอันเป็นที่เคารพสักการะของประชาชน ผู้ใดจะละเมิดมิได้

สำหรับอนุสาวรีย์ประชาธิปไตยนั้น สร้างขึ้นเมื่อวันที่ 24 มิถุนายน พ.ศ. 2482 ซึ่งตรงกับวันเปลี่ยนแปลงการปกครอง และเป็นวันชาติในขณะนั้น โดยความประสงค์ของจอมพล แปลก พิบูลสงคราม

## วันรัฐธรรมนูญในแต่ละประเทศ
* 3 พฤษภาคม – วันรัฐธรรมนูญ (ญี่ปุ่น)
* 17 พฤษภาคม – วันรัฐธรรมนูญนอร์เวย์
* 17 กรกฎาคม – วันรัฐธรรมนูญ (เกาหลีใต้)
* 10 ธันวาคม – วันรัฐธรรมนูญ (ประเทศไทย)

## ดูเพิ่ม
* วันชาติ
* วันประกาศเอกราช
* เว็ปไซต์ข้อมูลวันรัฐธรรมนูญ

หมวดหมู่:วันสำคัญ

หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
หมวดหมู่:วันสำคัญในเดือนมีนาคม
หมวดหมู่:วันสำคัญในเดือนพฤษภาคม
หมวดหมู่:วันสำคัญในเดือนมิถุนายน
หมวดหมู่:วันสำคัญในเดือนกรกฎาคม
หมวดหมู่:วันสำคัญในเดือนสิงหาคม
หมวดหมู่:วันสำคัญในเดือนกันยายน
หมวดหมู่:วันสำคัญในเดือนตุลาคม
หมวดหมู่:วันสำคัญในเดือนพฤศจิกายน
หมวดหมู่:วันสำคัญในเดือนธันวาคม
แกรี บาร์โลว์

**แกรี บาร์โลว์** (, OBE) เกิดเมื่อวันที่ 20 มกราคม ค.ศ. 1971 เป็นนักร้อง-นักแต่งเพลง นักเปียโน และโปรดิวเซอร์ ชาวอังกฤษ เขาเป็นสมาชิกและหัวหน้าวง ป็อปร็อก ที่ชื่อ เทคแดต บาร์โลว์ถือเป็นหนึ่งในนักแต่งเพลงชาวอังกฤษที่ประสบความสำเร็จที่สุดคนหนึ่ง เขาได้ออกอัลบั้มเดี่ยวทั้งหมด 4 อัลบั้ม ได้แก่ Open Road,  Twelve Months, Eleven Days, Sing  และ Since I Saw You Last เขามีซิงเกิลอันดับ 1 อยู่ 2 ซิงเกิล และอัลบั้ม 1 อยู่ 1 อัลบั้ม และมีซิงเกิลติดท็อป 40 เพลงอื่นอีก 5 ซิงเกิล ในฐานะศิลปินเดี่ยว ในช่วงปลายคริสต์ทศวรรษ 1990 และมีซิงเกิลอันดับ 1 อยู่ 12 ซิงเกิล และอัลบั้มอันดับ 1 อยู่ 7 อัลบั้ม ในฐานะวงเทกแดต เขาได้รับรางวัลไอเวอร์โนเวลโล 6 ครั้ง ยังได้รับการลงคะแนนว่าเป็นหนึ่งในนักแต่งเพลงอังกฤษที่ยอดเยี่ยมที่สุดตลอดกาล เขาเคยเป็นกรรมการของรายการประกวดของอังกฤษ ดิ เอกซ์ แฟกเตอร์ เขามียอดขายในฐานะศิลปินเดี่ยวอยู่ 5 ล้านก๊อปปี๊

## ผลงานเพลง

### สตูดิโออัลบั้ม
**[[Open Road (Gary Barlow album)|Open Road]]* (1997)
**[[Twelve Months, Eleven Days]]* (1999)
**[[Sing (Gary Barlow album)|Sing]]* (2012)
**[[Since I Saw You Last]]* (2013)
**[[Music Played by Humans]]* (2020)
**[[The Dream of Christmas]]* (2021)

### อีพี
**At Home with Gary Barlow* (2020)

## ทัวร์คอนเสิร์ต
* The Open Road Tour (1998–1999)
* For the Fans Tour (1999)
* GB40 (2011)
* Gary Barlow in Concert [2011] (2011–2013)
* Since I Saw You Last Tour (2014)
* Gary Barlow in Concert [2018] (2018)
* All the Hits Live (2021)
* A Diffrent Stage (2022-)

## อ้างอิง

หมวดหมู่:นักร้องอังกฤษ
หมวดหมู่:บุคคลจากเทศมณฑลเชชเชอร์
หมวดหมู่:ผู้ได้รับเครื่องราชอิสริยาภรณ์โอบีอี
เดอะเทมป์เทชันส์

**เดอะเทมป์เทชันส์** () เป็นกลุ่มนักร้องชาวอเมริกัน ประสบความสำเร็จจากการเป็นหนึ่งในศิลปินที่ประสบความสำเร็จที่สุดรายหนึ่งของค่ายโมทาวน์ ผลงานของวงมีความหลากหลายในช่วง 5 ทศวรรษในการทำงาน อาทิ แนวเพลง อาร์แอนด์บี, ดู-ว็อป, ฟังก์, ดิสโก้, โซล และอเดาต์คอนเทมโพแรรี

ก่อตั้งวงที่เมืองดีทรอยต์ รัฐมิชิแกน ในปี ค.ศ. 1960 ในชื่อวง **ดิเอลจินส์** (The Elgins) (อย่าสับสนกับกลุ่มศิลปินอีกกลุ่มของค่ายโมทาวน์ในชื่อนี้ เป็นคนละกลุ่มกัน) เดอะเทมป์เทชันส์จะมีสมาชิกนักร้อง/นักเต้น ผู้ชายอย่างน้อย 5 คน พวกเขาเป็นที่จดจำได้ในลักษณะท่าเต้น เสียงร้องอันโดดเด่นและกลมกลืน และเสื้อผ้าบนเวที เดอะเทมป์เทชันส์ได้รับการพูดถึงว่า "มีอิทธิพลให้กับแนวเพลงโซล เฉกเช่น เดอะบีตเทิลส์มีอิทธิพลให้เพลงแนวป็อปและร็อก" มียอดขายอัลบั้มมากกว่า 10 ล้านอัลบั้ม เดอะเทมป์เทชันส์ถือเป็นหนึ่งในศิลปินกลุ่มที่ประสบความสำเร็จด้านดนตรีที่สุดกลุ่มหนึ่ง

สมาชิกดั้งเดิมของกลุ่ม ประกอบด้วย นักร้องเทเนอร์ที่สอง โอทิส วิลเลียมส์, นักร้องเทเนอร์แรก เอลบริดจ์ "อัล" ไบรอันต์ (ทั้ง 2 คนมาจากวงเดอะดิสแทนส์)  และเสียงเบส เมลวิน แฟรงคลิน และอีกสองสมาชิกที่มาจากวงเดอะไพรม์ส เสียงเทเนอร์/ฟอลเซตโต เอ็ดดี้ เคนดริกส์  และเทเนอร์ที่ 2/แบริโทน พอล วิลเลียมส์ (ไม่ได้เป็นญาติกับโอทิส วิลเลียมส์) ส่วนนักร้องนำในภายภาคหน้าที่มีชื่อเสียงอาทิ เดวิด รัฟฟิน และเดนนิส เอ็ดเวิร์ดส (ทั้งคู่ต่อมาเป็นศิลปินเดี่ยว), ริชาร์ด สตรีต, เดม่อน แฮร์ริส, เกล็น ลีโอนาร์ด, รอน ไทสัน, อาลี-ออลลี วูดสัน, ธีโอ พีเพิลส์ และ จี.ซี. แคเมรอน เช่นเดียวกับวงอื่นพวกเขาได้เปลี่ยนสมาชิกวงต่อมาอีกหลายครั้ง

ตลอดกาลทำงาน เดอะเทมป์เทชันส์ มีซิงเกิลอันดับ 1 บนบิลบอร์ดฮอต 100 จำนวน 4 ซิงเกิล และอันดับ 1 บนบิลบอร์ดอาร์แอนด์บี จำนวน 14 ซิงเกิล พวกเขาได้รับรางวัลแกรมมี่ 3 ครั้ง ขณะที่อีก 2 รางวัลได้รับในฐานะนักแต่งเพลงและโปรดิวเซอร์ ในเพลงฮิตในปี ค.ศ. 1972 เพลง "Papa Was a Rollin' Stone" เดอะเทมป์เทชันส์ เป็นวงแรกของโมทาวน์ที่ได้รับรางวัลแกรมมี่ และกับสมาชิก 6 คน (เดนนิส เอ็ดเวิร์ดส, เมลวิน แฟรงคลิน, เอ็ดดี้ เคนดริกส์, เดวิด รัฟฟิน, โอทิส วิลเลียมส์ และพอล วิลเลียมส์) มีชื่ออยู่ในหอเกียรติยศร็อกแอนด์โรลในปี ค.ศ. 1989 เพลงฮิตของวงเพลง "My Girl", "Ain't Too Proud to Beg", และ "Papa Was a Rollin' Stone" ติดอยู่ในหอเกียรติยศร็อกแอนด์โรล สำหรับ 500 เพลงที่เป็นรูปร่างของร็อกแอนด์โรล

## อ้างอิง

หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีฟังก์สัญชาติอเมริกัน
หมวดหมู่:กลุ่มดนตรีโซลสัญชาติอเมริกัน
หมวดหมู่:ศิลปินสังกัดโมทาวน์เรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2503
หมวดหมู่:วงกลุ่มห้าสัญชาติอเมริกัน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:กลุ่มดนตรีจากรัฐมิชิแกน
อาบิโกะ

**อาบิโกะ** () เป็นนครที่ตั้งอยู่ในจังหวัดชิบะ ทางทิศตะวันออกเฉียงเหนือของกรุงโตเกียว ประเทศญี่ปุ่น มีขนาดพื้นที่ทั้งสิ้น 43.19 ตารางกิโลเมตร ในปี 2011 จำนวนประชากรประมาณ 134,154 คน

## ภูมิศาสตร์
อาบิโกะตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตทางทิศเหนือติดกับแม่น้ำโทเนะ และจังหวัดอิบารากิ

### เทศบาลข้างเคียง
* อินไซ จังหวัดชิบะ
* คาชิวะ จังหวัดชิบะ
* โทริเดะ จังหวัดอิบารากิ
* โทเนะ จังหวัดอิบารากิ

## แหล่งข้อมูลอื่น
*  html เว็บไซต์ทางการเมืองอาบิโกะ

อาบิโกะ
เดวิด โอทังกา

**เดวิด แดเนียล โอทังกา ซีเนียร์** (David Daniel Otunga Sr.) เกิดวันที่ 7 เมษายน ค.ศ. 1980 เป็นนักแสดงและอดีตนักมวยปล้ำอาชีพชาวอเมริกัน จบการศึกษาจากคณะนิติศาสตร์ของมหาวิทยาลัยฮาร์วาร์ด เขาได้คบหากับเจนนิเฟอร์ ฮัดสันตั้งแต่ปี 2007 ถึง 2017

## ประวัติ
### การศึกษา
เขาจบการศึกษาจากโรงเรียนแลร์กินไฮ ในปี 1998 ได้เกรด A เป็นส่วนใหญ่ และได้ศึกษาต่อระดับปริญญาตรีในสาขาจิตวิทยาจากมหาวิทยาลัยอิลลินอยส์ หลังจากสำเร็จการศึกษา เขาก็ย้ายไปนิวยอร์กซิตีที่เขาทำงานอยู่ที่มหาวิทยาลัยโคลัมเบียในฐานะผู้จัดการห้องปฏิบัติการในศูนย์ประสาทองค์ หลังจากนั้นเขาก็เข้าเรียนที่โรงเรียนฮาร์วาร์ดกฎหมายและผ่านการสอบบาร์ในรัฐอิลลินอยส์ หลังจากสำเร็จการศึกษาเขาทำงานให้กับบริษัทกฎหมาย Sidley Austin LLP

### มวยปล้ำอาชีพ
เขาได้เซ็นสัญญากับWWEและเข้าร่วมแข่งขันNXTซีซั่น1 โดยเวด บาร์เร็ตต์เป็นผู้ชนะ ต่อมาได้เป็นสมาชิกของกลุ่มเดอะเน็กซัส โดยมีหัวหน้ากลุ่มคือเวด บาร์เร็ตต์ ในแบรกกิ้ง ไรท์ส (2010)ได้คว้าแชมป์แท็กทีม WWEร่วมกับจอห์น ซีนาโดยชนะดรูว์ แม็กอินไทร์และโคดี โรดส์ แต่ก็เสียแชมป์ให้กับฮีท สเลเตอร์และจัสติน เกเบรียล สมาชิกในกลุ่มตนเองในรอว์คืนถัดมา ซึ่งครองแชมป์ได้เพียงแค่วันเดียวเท่านั้น

กลุ่มเน็กซัสได้มีหัวหน้าคนใหม่คือซีเอ็ม พังก์ และเปลี่ยนชื่อเป็นเดอะนิวเน็กซัส ในรอว์ 22 มีนาคม 2011 ได้ถูกแรนดี ออร์ตันเตะเข้าที่กะโหลกศีรษะจนต้องพักปล้ำ ในรอว์ 11 เมษายน ได้กลับมาจากการบาดเจ็บพร้อมกับไมเคิล แมคกิลลิคัตตีและเมสัน ไรอันโดยมาเล่นงานออร์ตัน ในรอว์ 23 พฤษภาคม ได้คว้าแชมป์ร่วมกับแมคกิลลิคัตตีโดยชนะเคนและบิ๊กโชว์ ก่อนเสียแชมป์ให้อีแวน บอร์นและโคฟี คิงส์ตัน

ต่อมาได้รับบทเป็นทนายความและที่ปรึกษาของจอห์น ลอรีไนติส ผู้จัดการทั่วไปของรอว์ ในเรสเซิลเมเนีย ครั้งที่ 28ได้เข้าร่วมทีมของลอรีไนติสเอาชนะทีมของทีโอดอร์ ลองในแมตช์แท็กทีม 12 คน ทำให้ลอรีไนติสได้เป็นผู้จัดการทั้งรอว์และสแมคดาวน์ ก่อนจะผันตัวมาเป็นผู้บรรยาย

## ผลงานอื่นๆ

 

## แชมป์และรางวัล
* **[[Pro Wrestling Illustrated]]**
** Feud of the Year (2010) 
** Most Hated Wrestler of the Year (2010) 
** Rookie of the Year (2010)
** PWI ranked him #**84** of the top 500 singles wrestlers in the PWI 500 in 2012
* **[[WWE|World Wrestling Entertainment/WWE]]**
** WWE Tag Team Championship (2 times) – with John Cena (1) and Michael McGillicutty (1)
** Slammy Award (two times)
*** Shocker of the Year (2010) 
*** Pee-wee Herman Bowtie Award (2011)

## อ้างอิง

## แหล่งข้อมูลอื่น

*
*
*
*
*

หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักมวยปล้ำอาชีพจากรัฐอิลลินอย
วิทยาลัยการทหาร

ในสหรัฐอเมริกา **วิทยาลัยการทหาร** ( - **SMC**) คือหนึ่งในหกวิทยาลัยที่ให้การศึกษาโปรแกรมวิชาการทหาร "หลักสูตรนายทหารกำลังสำรอง" (Reserve Officers' Training Corps หรือ ROTC) ที่ได้รับการยอมรับภายใต้  "10 USC 2111a(f)" ซึ่งหกวิทยาลัยการทหารเหล่านี้ได้แก่:
*มหาวิทยาลัยนอร์ทจอร์เจีย; Dahlonega, Georgia
*มหาวิทยาลัยนอร์วิช; Northfield, Vermont
*มหาวิทยาลัยเท็กซัส เอ แอนด์ เอ็ม; College Station, Texas
*วิทยาลัยการทหารเดอะซิทาเดล; Charleston, South Carolina
*สถาบันการทหารเวอร์จิเนีย; Lexington, Virginia
*มหาวิทยาลัยเวอร์จิเนียโพลิเทคนิค (Virginia Tech); Blacksburg, Virginia

หมวดหมู่:โรงเรียนทหาร
หมวดหมู่:สถาบันอุดมศึกษาในสหรัฐ
วงศ์ปลาใบไม้อเมริกาใต้

**วงศ์ปลาใบไม้อเมริกาใต้** () เป็นวงศ์ปลากระดูกแข็งในอันดับปลากะพง (Perciformes) ใช้ชื่อวงศ์ว่า Polycentridae

## ลักษณะ
เป็นปลาขนาดเล็กที่อาศัยอยู่ในน้ำจืดในทวีปอเมริกาใต้ มีรูปร่างโดยรวมคือ มีส่วนหัวใหญ่ มีขนาดโดยเฉลี่ยประมาณ 6-8 เซนติเมตร มีเพียงแค่ 2 สกุล คือ *Monocirrhus* และ *Polycentrus* และ 3 ชนิดเท่านั้น   

มีครีบหลังที่แบ่งออกเป็น 2 ตอน ตอนแรกแข็งและตอนหลังอ่อนนุ่ม มีทั้งหมด 16-18 ก้าน, ครีบอก 7-13 ก้าน, ครีบก้น 12-13 ก้าน มีสีสันที่ปรับตัวให้เข้ากับสภาพแวดล้อมได้เป็นอย่างดี เป็นปลาที่ชอบอยู่นิ่ง ๆ เพื่อรอจับเหยื่อ ซึ่งได้แก่ ปลาขนาดเล็กและกุ้งขนาดเล็ก  มักอาศัยอยู่ในน้ำที่มีความเป็นกรดเล็กน้อย (5-6 pH) เช่น น้ำป่าพรุ

## การจำแนก
**[[Monocirrhus]]*
***[[Monocirrhus polyacanthus]]* Heckel, 1840
**[[Polycentrus]]*
** *[[Polycentrus jundia]]* Coutinho & Wosiacki, 2014 
***[[Polycentrus schomburgkii]]* Müller & Troschel, 1849

หมายเหตุ ในสกุล *Polycentrus* นั้นเดิมเคยถูกจัดอยู่ในวงศ์ปลาหมอช้างเหยียบ (Nandidae) ที่พบในภูมิภาคเอเชียตะวันออกเฉียงใต้ และมีจำนวนสมาชิกในวงศ์มากกว่า

## ดูเพิ่ม
* วงศ์ปลาหมอช้างเหยียบ

## อ้างอิง
* Family Polycentridae - Leaffishes 

## แหล่งข้อมูลอื่น

หมวดหมู่:ปลาแบ่งตามวงศ์
หมวดหมู่:ปลาทวีปอเมริกาใต้
คามิลลา เบล

**คามิลล่า เบล** () เกิดเมื่อวันที่ 2 ตุลาคม ค.ศ. 1986 เป็นนักแสดงชาวอเมริกัน เธอมีผลงานการแสดงภาพยนตร์อาทิเช่น *[[The Lost World: Jurassic Park]]*, *[[When a Stranger Calls (2006 film)|When a Stranger Calls]]*, *[[10,000 BC (film)|10,000 BC]]*, *[[The Quiet]]*, และ *[[Push (2009 film)|Push]]*

หมวดหมู่:นักแสดงอเมริกัน

หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายบราซิล
หมวดหมู่:บุคคลจากลอสแอนเจลิส
โครี มอนทีท

**โครี อัลลัน มอนทีธ** ()(11 พฤษภาคม พ.ศ. 2525 – 13 กรกฎาคม พ.ศ. 2556) เป็นนักแสดงและนักดนตรีชาวแคนาดา เป็นที่รู้จักในบทบาท ฟินน์ ฮัดสัน ในซีรีส์ทางช่องฟอกซ์ เรื่อง *[[Glee (TV series)|Glee]]*

## การเสียชีวิตของโครี
13 กรกฎาคม ค.ศ. 2013 พบศพเขาในห้องของเขาที่เดอะแฟร์มอนต์แปซิฟิกริม โรงแรมใน แวนคูเวอร์ รัฐบริติชโคลัมเบีย เขาได้กำหนดให้เช็คเอาต์ออกจากโรงแรมวันที่ 13 กรกฎาคม แต่ไม่ได้ทำ พนักงานโรงแรมพบศพในห้องเขา

สำนักข่าวต่างประเทศรายงานเมื่อวันที่ 17 ก.ค. ว่า ผลการชันสูตรระบุ โครี มอนทีธ นักแสดงหนุ่มชาวแคนาดา วัย 31 ปี ในละครซีรี่ส์ 'กลี' (Glee) ออกอากาศทางช่องเคเบิลทีวี 'ฟ็อกซ์' ของสหรัฐฯ ซึ่งถูกพบเป็นศพที่ห้องของเขาในโรงแรมในเมืองแวนคูเวอร์ เสียชีวิตเนื่องจากจากเสพเฮโรอีนและแอลกอฮอล์เกินขนาด

## อ้างอิง

หมวดหมู่:นักแสดงแคนาดา

หมวดหมู่:นักร้องแคนาดา
หมวดหมู่:บุคคลจากแคลกะรี
วิลเลียม แชตเนอร์

**วิลเลียม แชตเนอร์** () เกิดเมื่อวันที่ 22 มีนาคม ค.ศ. 1931 รัฐควิเบก ประเทศแคนาดา เป็นนักแสดง ศิลปินเพลง และนักเขียน มีชื่อเสียงจากการเป็นสัญลักษณ์ทางวัฒนธรรมในบทบาท เจมส์ ที. เคิร์ก กัปตันแห่งยานยูเอสเอส เอ็นเตอร์ไพรส์ ในซีรีส์ทางโทรทัศน์แนวนวนิยายวิทยาศาสตร์เรื่อง *[[Star Trek: The Original Series|Star Trek]]* ตั้งแต่ปี ค.ศ. 1966 ถึง 1969, เรื่อง *[[Star Trek: The Animated Series]]* และภาพยนตร์ภาคต่อของ ''Star Trek'' จำนวน 7 ภาค เขายังเขยีนหนังสือหลายเล่มที่เกี่ยวกับการได้รับบทบาทเป็นกัปตันเคิร์ก และการเป็นส่วนหนึ่งของทีมเรื่อง *Star Trek* และได้ร่วมเขียนนวนิยายในจักรวาลของสตาร์เทร็กหลายเล่ม เขายังเขียนหนังสือชุดแนวนวนิยายวิทยาศาสตร์เรื่อง *[[TekWar]]* ซึ่งต่อมาถูกดัดแปลงเป็นรายการโทรทัศน์ 

ส่วนบทบาทอื่น แชตเนอร์ได้รับเป็นตำรวจในเรื่อง *[[T. J. Hooker]]*  จากปี ค.ศ. 1982 ถึง 1986 เขายังทำงานเป็นนักดนตรี นักประพันธ์ โปรดิวเซอร์ ผู้กำกับ และคนดังนักขายของ และตั้งแต่ปี ค.ศ. 2004 ถึง 2008 เขาแสดงในบทเดนนี เครน ในซีรีส์ทางโทรทัศน์แนวดราม่า เรื่อง *[[The Practice]]* และส่วนต่อยอด *[[Boston Legal]]* ซึ่งทำให้เขาได้รับรางวัลเอมมี่ และรางวัลลูกโลกทองคำ

## อ้างอิง

หมวดหมู่:นักแสดงแคนาดา
หมวดหมู่:นักแสดงอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากมอนทรีออล
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
หมวดหมู่:นักกีฬาขี่ม้าชายชาวแคนาดา
เอ็ดวิน เดรก

thumb|เอ็ดวิน เดรก
**เอ็ดวิน ลอเรนไทน์ เดรก** (; 29 มีนาคม ค.ศ. 1819 - 9 พฤศจิกายน ค.ศ. 1890)  หรือเป็นที่รู้จักในนาม **ผู้พันเดรก** (Colonel Drake) เป็นนักขุดเจาะน้ำมันชาวอเมริกัน มีชื่อเสียงในฐานะที่เป็นบุคคลแรกที่ประสบความสำเร็จในการเจาะน้ำมันในสหรัฐอเมริกา และเป็นคนแรกๆ ที่พัฒนาเทคนิคใหม่ในการเจาะ

เดรกเป็นชาวเมืองกรีนวิลล์ รัฐนิวยอร์ก ออกจากบ้านไปทำงานกับบริษัทรถไฟตั้งแต่อายุ 19 ปี จนกระทั่งในปี ค.ศ. 1858 เดรกและครอบครัวได้ตั้งหลักแหล่งอยู่ที่เมืองไททัสวิลล์ รัฐเพนซิลเวเนีย เขาทำงานให้กับบริษัทน้ำมันชื่อ เซเนคา ออยล์ ซึ่งเข้ามาสร้างหลุมเจาะน้ำมันที่เมืองนั้น

ก่อนหน้านั้นการขุดเจาะน้ำมันด้วยเทคนิคแบบดั้งเดิม จะประสบปัญหาผนังด้านในของหลุมรับแรงดันดินไม่ได้ และพังทลายเมื่อหลุมเจาะมีความลึก 5 เมตร เดรกริเริ่มแก้ปัญหานี้โดยใช้ปลอกเหล็กหล่อความยาว 3 เมตร เชื่อมต่อเป็นท่อ และกดลงในดินจนถึงระดับชั้นหินความลึก 10 เมตร จากนั้นจึงใช้หัวเจาะสอดไปในท่อและฉีดน้ำแรงดันสูงเพื่อเจาะชั้นหิน เทคนิคนี้ได้ผลและทำให้เดรกสามารถเจาะลงไปปได้จนถึงระดับความลึก 21 เมตร และพบน้ำมันดิบเป็นครั้งแรกเมื่อวันที่ 28 สิงหาคม ค.ศ. 1859 

เดรกได้ยื่นขอจดสิทธิบัตรเทคนิคการขุดเจาะน้ำมันแต่ไม่ได้รับอนุมัติ เขาก่อตั้งบริษัทน้ำมันเป็นของตนเอง แต่ไม่ประสบความสำเร็จ  บริษัทของเขาล้มละลายเนื่องจากวิกฤตน้ำมันในปี ค.ศ. 1862

## อ้างอิง

## แหล่งข้อมูลอื่น
* Drake Well Museum

หมวดหมู่:นักธุรกิจชาวอเมริกัน
นิบิรุ (แก้ความกำกวม)

**นิบิรุ** อาจหมายถึง
* นิบิรุ คำศัพท์ในการศึกษาดาราศาสตร์ของชาวบาบิโลน
* การชนกับนิบิรุ หายนะภัยที่เชื่อว่าจะเกิดจากการที่โลกชนกับดาวนิบิรุ มักอ้างถึงโลกาวินาศปี ค.ศ. 2012

หมวดหมู่:การแก้ความกำกวม
กองทัพรบนอกประเทศภาคพื้นตะวันออกไกลฝรั่งเศส

**กองทัพรบนอกประเทศภาคพื้นตะวันออกไกลฝรั่งเศส** (, **CEFEO**) เป็นหน่วยรบนอกประเทศในอาณานิคมของกองทัพสหภาพฝรั่งเศส ซึ่งถูกส่งออกไปปฏิบัติหน้าที่ในอินโดจีนฝรั่งเศสตั้งแต่ ค.ศ. 1945 ระหว่างสงครามมหาสมุทรแปซิฟิก เป็นหน่วยทหารที่มีบทบาทในสงครามโลกครั้งที่สอง สงครามอินโดจีนครั้งที่หนึ่ง จนกระทั่งหน่วยถูกยุบในปี ค.ศ. 1956 เนื่องจากฝรั่งเศสถอนตัวออกจากลาว กัมพูชาและเวียดนาม

## ประวัติ
### สงครามมหาสมุทรแปซิฟิก (1945)
CEFEO ได้รับการก่อตั้งขึ้นในปี ค.ศ. 1945 แทนที่กองกำลังรบนอกประเทศฝรั่งเศสภาคพื้นตะวันออกไกล (*Forces Expéditionnaires Françaises d'Extrême-Orient*, FEFEO) มีจุดประสงค์เพื่อสนับสนุนนายพลกิลเบ ซาบัตเต ผู้บัญชาการกองพลอาณานิคม "กองกำลังฝรั่งเศสอินโดจีน" (*Forces Françaises d'Indochine*) ซึ่งมีฐานปฏิบัติการอยู่ในไซ่ง่อน และกลุ่มต่อต้านของฝรั่งเศสเสรีกลุ่มเล็ก ๆ คอร์ปเลเดอเดอีนเตอเวนซียง ซึ่งได้ต่อสู้กับกลุ่มกองทัพรบนอกประเทศทางใต้ญี่ปุ่น ระหว่างการทัพอินโดจีนฝรั่งเศสที่สอง หลังจากการปลดปล่อยฝรั่งเศสและการล่มสลายของนาซีเยอรมนีในยุโรป ทางการฝรั่งเศสต้องการ "ปลดปล่อย" กองทัพฝ่ายอักษะชุดสุดท้ายที่ยังยึดครองดินแดนในเอเชียตะวันออกเฉียงใต้ ซึ่งรวมไปถึงจักรวรรดิเวียดนาม ซึ่งเพิ่งจะถูกก่อตั้งใหม่เป็นอาณานิคมญี่ปุ่น เมื่อวันที่ 7 มิถุนายน ค.ศ. 1945 เลอแลกได้รับเสนอชื่อเป็นผู้บัญชาการของ CEFEO เมื่อวันที่ 22 มิถุนายน เลอแลกได้ย้ายอำนาจบัญชาการกองพลยานเกราะที่ 2 หน่วยทหารที่มีชื่อเสียงผู้ซึ่งปลดปล่อยกรุงปารีสในเดือนสิงหาคม ค.ศ. 1944 ให้แก่พันเอกดีโอ เลอแลกได้รับอำนาจบัญชาการกองกำลังฝรั่งเศสตะวันออกไกล (*Forces Françaises en Extrême-Orient*) เมื่อวันที่ 15 สิงหาคม

### สงครามอินโดจีนครั้งที่หนึ่ง (1946–1954)
200px|thumb|พลร่มอาณานิคมในพื้นที่สามเหลี่ยมเวียดนามเหนือ (1952)
ในปี ค.ศ. 1946 กลุ่มชาตินิยม และในเวลาต่อมา ขบวนการเคลื่อนไหวกบฏประชาชนคอมมิวนิสต์ได้เคลื่อนไหวต่อต้านการปกครองอาณานิคมในอินโดจีนฝรั่งเศส จากนั้นได้ขยายวงกว้างไปจนถึงราชอาณาจักรลาว ราชอาณาจักรกัมพูชา ตังเกี๋ย (เวียดนามเหนือ) จักรวรรดิอันนัม (เวียดนามกลาง) และโคชินจีน (เวียดนามใต้) รัฐทั้งหมดเป็นรัฐในอารักขายกเว้นโคชินจีนซึ่งเป็นอาณานิคมอันมีไซ่ง่อนเป็นเมืองหลวง ในปี ค.ศ. 1946 รัฐเหล่านี้จะกลายมาเป็นสหรัฐภายในสหภาพฝรั่งเศส และภายในปี ค.ศ. 1949 ตังเกี๋ย อันนัมและสาธารณรัฐโคชินจีนจะถูกรวมเข้าด้วยกันเป็นรัฐเวียดนาม กองกำลังเวียดมินห์ นำโดย โฮจิมินห์ ได้ครอบงำขบวนการเคลื่อนไหวชาตินิยมอื่น ๆ และจัดรูปแบบตนเองเป็นกองทัพปฏิวัติโดยใช้สงครามกองโจร จากนั้นในช่วงคริสต์ทศวรรษ 1950 เนื่องจากได้รับความสนับสนุนอย่างมากจากจีน เวียดมินห์ได้เปลี่ยนมาเป็นสงครามตามแบบแทน ตามการนับเวลาอย่างเป็นทางการ สงครามอินโดจีนครั้งที่หนึ่งเริ่มตั้งแต่วันที่ 20 พฤศจิกายน ค.ศ. 1946 จนกระทั่งวันที่ 20 กรกฎาคม ค.ศ. 1954 ภายหลังการตกลงกันในสนธิสัญญาสันติภาพเจนีวา

### การยุบ (1956)
หลังจากการถอนกำลังชุดสุดท้ายของ CEFEO ออกจากเวียดนาม ลาวและกัมพูชาในปี ค.ศ. 1956 กองทัพดังกล่าวได้ถูกยุบโดยนายพลปีแอร์ ฌากโก

## อ้างอิง

## แหล่งข้อมูลอื่น
*CEFEO uniforms 
*Indochina Order of Battle, 1 February 1942
* FEFO French resistance in Indochina (1943-1945)
* Veterans federation website
* CEFEO evolution (French Defense archives)
* CEFEO train 

หมวดหมู่:สงครามอินโดจีนครั้งที่หนึ่ง
เคซูเกะ อิตางากิ

**เคซูเกะ อิตางากิ** (; เกิด 4 เมษายน ค.ศ. 1957) เป็นนักเขียนการ์ตูนมังงะชาวญี่ปุ่นที่เป็นที่รู้จักจากผลงาน *[[บากิ]]* (ค.ศ. 1991–1999) กับภาคต่อ 4 เรื่องที่ขายได้มากกว่า 100 ล้านฉบับ ใน ค.ศ. 1996 เขาเริ่มเขียนเรื่อง*[[จอมซ่าประจัญบาน]]* ผลงานต้นฉบับของบากุ ยูเมมากูระ เขายังมีส่วนในซีรีส์ *กาโรเด็งบอย*

ก่อนเป็นศิลปินมังงะ เขาเคยปฏิบัติหน้าที่ในสังกัดกองพลทหารอากาศที่ 1 ของกองกำลังป้องกันตนเองภาคพื้นดินญี่ปุ่นเป็นเวลา 5 ปี ในระหว่างที่เขาปฏิบัติหน้าที่ได้ฝึกฝนการชกมวยสมัครเล่น และได้เข้าร่วมการแข่งขันกีฬาแห่งชาติ เขายังเป็นเจ้าของคุณวุฒิด้านการป้องกันตัวแบบโชรินจิเค็มโป ซึ่งเขาได้ร่วมฝึกฝนมาตั้งแต่ช่วงวัยรุ่น

เขาเป็นบิดาของพารุ อิตางากิ ผู้เขียนมังงะ*[[บีสตาร์]]*

## ผลงาน
**[[เมก-อัปเปอร์]]*
* *[[บากิ|กูรัปปูระบากิ]]* (; 1991–1999)
* *[[บากิ]]* (; 1999–2005)
* *[[บากิ|ฮัมมะบากิ]]* (; 2005–2012)
* *[[บากิ|บากิ-โด]]* (; 2014–2018)
* *[[บากิ|บากิโด]]* (; 2018–2023)
* *[[บากิ|บากิราเฮ็ง]]* (; ตั้งแต่ ค.ศ. 2023)
* *[[จอมซ่าประจัญบาน]]* (; ดัดแปลงจากนวนิยายชุด)
* *[[กาโรเด็งบอย]]* (; เรื่องราวข้างเคียงจากนวนิยายชุด)
* *[[เทคเคน 5]]* (; การออกแบบเครื่องแต่งกายเพิ่มเติมของบรูซ เออร์วิน)

## อ้างอิง

## แหล่งข้อมูลอื่น
*

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดฮกไกโด
หมวดหมู่:บุคคลจากจังหวัดฮกไกโด
หมวดหมู่:กำลังพลกองกำลังป้องกันตนเองภาคพื้นดินญี่ปุ่น
หมวดหมู่:บากิ
ปลาใบไม้อเมริกาใต้

**ปลาใบไม้อเมริกาใต้** หรือ **ปลาใบไม้อเมซอน** () ปลาน้ำจืดชนิดหนึ่ง มีชื่อวิทยาศาสตร์ว่า *Monocirrhus polyacanthus* ในวงศ์ปลาใบไม้อเมริกาใต้ (Polycentridae) จัดเป็นปลาเพียงชนิดเดียวกันที่อยู่ในสกุล *Monocirrhus*

ปลาใบไม้อเมริกาใต้ เป็นปลาที่เป็นที่รู้จักเป็นอย่างดีว่าสามารถพรางตัวให้กับสภาพแวดล้อมที่อยู่อาศัยได้อย่างดีเยี่ยม  โดยมีรูปร่างเหมือนใบไม้ที่มีทั้งก้านและแขนงจริง ๆ ด้วยว่าที่ปลายปากมีติ่งเล็ก ๆ อยู่ด้วย มีถิ่นที่อยู่ในแม่น้ำสาขาของแม่น้ำอเมซอนในทวีปอเมริกาใต้

เป็นที่รู้จักครั้งในปี ค.ศ. 1840 จากการบรรยายของ โจฮานน์ จาคอบ เฮกเคล นักชีววิทยาชาวออสเตรีย โดยได้บรรยายลักษณะทางกายภาพเกี่ยวกับปลาชนิดนี้ไว้ว่า มีสีเหลืองหรือสีแดง ส่วนหัวมีรูปทรงแบนข้าง ตอนปลายแหลม ด้านหน้ามีสัณฐานเว้า ตามีขนาดเล็ก ปากใหญ่ ก้านครีบอกทุกก้านสั้น ปรากฏแถบเล็กสีน้ำตาล 3 แถบ เริ่มต้นจากตา แถบนึงลงข้างล่าง อีก 2 แถบแตกไปทางด้านหลัง ปรากฏแถบหนากลางลำตัว และปรากฏแถบที่ตอนล่างของครีบหาง  

ก้านครีบอกเป็นก้านครีบอ่อนที่แตกแขนง 20 ก้านครีบ ครีบท้องประกอบด้วยก้านครีบแข็ง 1 ก้านครีบต่อด้วยก้านครีบอ่อนที่แตกแขนง 4 ก้านครีบ ครีบหลังประกอบด้วยก้านครีบแข็ง 17 ก้านครีบต่อด้วยก้านครีบอ่อนที่แตกแขนง 12 ก้านครีบ  ก้านครีบก้นประกอบก้วยก้านครีบแข็ง 13 ก้านครีบต่อด้วยก้านครีบอ่อนที่แตกแขนง 12 ก้านครีบ และเป็นปลาที่ไม่มีเส้นข้างลำตัว

จากนั้นในปี ค.ศ. 1921 คาร์ล เอช.อีเกนแมนน์ และ วิลเลียม เรย์ อัลเลน ได้สำรวจป่าดิบชื้นในอเมริกาใต้ ได้เก็บตัวอย่างที่มีชีวิตของปลาชนิดนี้ไว้ 3 ตัว  โดยพบเห็นครั้งแรกด้วยความเข้าใจผิดคิดว่าเป็นใบไม้ที่ลอยน้ำจริง ๆ 

ปลาใบไม้อเมริกาใต้ มีพฤติกรรมมักลอยตัวอยู่นิ่ง ๆ บริเวณผิวน้ำหรือบริเวณตอนบนของผิวน้ำ เพื่อรอดักอาหาร ได้แก่ ลูกปลาหรือกุ้งขนาดเล็ก มักจะอยู่รวมกันเป็นฝูง และอาศัยอยู่ในสภาพน้ำที่มีความเป็นกรด (ประมาณ 5-6 pH) 
ขนาดเมื่อโตเต็มที่ประมาณ 8 เซนติเมตร ปลาตัวเมียวางไข่ประมาณ 300 ฟอง  และไข่จะฟักเป็นตัวในเวลาประมาณ 3 วัน โดยที่ปลาตัวเมียจะมีขนาดใหญ่กว่าปลาตัวผู้  

ปัจจุบันนิยมเลี้ยงเป็นปลาสวยงามด้วยความแปลกและมีเอกลักษณ์เฉพาะตัว

## อ้างอิง

## แหล่งข้อมูลอื่น
* รูปและข้อมูลปลาใบไม้อเมริกาใต้

หมวดหมู่:วงศ์ปลาใบไม้อเมริกาใต้หมวดหมู่:ปลาชนิดเดียว
หมวดหมู่:ปลาตู้
หมวดหมู่:ปลาทวีปอเมริกาใต้
มหาวิทยาลัยแห่งชาติลาปลาตา

**มหาวิทยาลัยแห่งชาติลาปลาตา** (; ) เป็นหนึ่งในมหาวิทยาลัยแห่งชาติในเมืองลา ปลาตา ประเทศอาร์เจนตินา ก่อตั้งเมื่อปี ค.ศ. 1897 มีจำนวนนักศึกษามากกว่า 90,000 คน และมีจำนวนบุคลากรมากกว่า 10,000 คน

## บุคคลที่มีชื่อเสียง
* ราอุล อัลฟอนซิน (Raúl Alfonsín) ประธานาธิบดีอาร์เจนตินา (ค.ศ. 1983 – ค.ศ. 1989)
* ฮวน โฮเซ อาเรบาโล (Juan José Arévalo) ประธานาธิบดีกัวเตมาลา
* เรเน ฟาบาโลโร (René Favaloro)
* เนสตอร์ กีร์ชเนร์ (Néstor Carlos Kirchner) ประธานาธิบดีอาร์เจนตินา (ค.ศ. 2003 – ค.ศ. 2007)
* กริสตีนา เฟร์นันเดซ เด กีร์ชเนร์ (Cristina Elisabet Fernández de Kirchner) ประธานาธิบดีอาร์เจนตินาปัจจุบัน

thumb|232px|Office of the President (NU of LP)
หมวดหมู่:สถาบันอุดมศึกษาในประเทศอาร์เจนตินา
หมวดหมู่:สิ่งก่อสร้างในประเทศอาร์เจนตินา
แบ็กแทร็ก

**แบ็กแทร็ก**  () เป็นระบบปฏิบัติการจำพวกการแจกจ่ายลินุกซ์ในรูปของแผ่นติดตั้ง ซึ่งสนับสนุนการใช้งานด้านนิติวิทยาศาสตร์โปรแกรมที่ใช้ในการศึกษา และเป็น Open Source ของ Linux	หรือ Penetration Testing Distribution ของทาง Linux เว็บไซต์หลักคือ backtrack-linux.org สามารถติดตามการอัปเดตและดาวน์โหลดตัวล่าสุดได้ จะมีการอัปเดตเพียงปีละครั้งเท่านั้นหรือการทดสอบการโจมตีระบบและเป็นที่นิยมมากในหมู่นิสิตนักศึกษาเพื่อใช้ในการศึกษาภาควิชาเกี่ยวกับการโจมตีฐานข้อมูล

ปัจจุบันสามารถใช้ลินุกซ์ดิสทริบิวชันที่ชื่อ คาลีลินุกซ์ แทนแบ็กแทร็กได้
## อ้างอิง

หมวดหมู่:การแจกจ่ายลินุกซ์
สมชาย สุนทรวัฒน์

**สมชาย สุนทรวัฒน์** (22 มกราคม พ.ศ. 2482 – 21 เมษายน พ.ศ. 2554) อดีตรัฐมนตรีช่วยว่าการกระทรวงมหาดไทย ในรัฐบาล พันตำรวจโท ดร. ทักษิณ ชินวัตร อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลชวน หลีกภัย อดีตสมาชิกสภาผู้แทนราษฎรจังหวัดสระบุรี เป็นหนึ่งในผู้ร่วมก่อตั้งพรรคไทยรักไทย

## ประวัติ
สมชาย เกิดเมื่อวันที่ 22 มกราคม พ.ศ. 2482 ที่ตำบลหน้าเมือง อำเภอเมืองปราจีนบุรี จังหวัดปราจีนบุรี เป็นบุตรนายประดิษฐ์ กับนางบุญยืน สุนทรวัฒน์ สมรสกับนางวรรณิภา สุนทรวัฒน์ มีบุตร 3 คน เป็นพี่ชายแสงชัย สุนทรวัฒน์ อดีตผู้อำนวยการองค์การสื่อสารมวลชนแห่งประเทศไทย

สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยแคลิฟอร์เนีย ประเทศสหรัฐอเมริกา เมื่อปี พ.ศ. 2515 ปริญญาตรีบริหารธุรกิจ จากมหาวิทยาลัยราชภัฏเทพสตรี และนิติศาสตรบัณฑิต จากมหาวิทยาลัยศรีปทุม

## การทำงาน
สมชาย เริ่มทำงานการเมืองในปี พ.ศ. 2520 ในตำแหน่งนายกเทศมนตรีตำบลหนองแค จังหวัดสระบุรี และเป็นประธานหอการค้าจังหวัดสระบุรี ในปี พ.ศ. 2527–2530 เป็นนายกสันนิบาตแห่งประเทศไทย ในระหว่างปี พ.ศ. 2528 – 2529

สมชาย เข้าสู่งานการเมืองระดับประเทศโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรี ในการเลือกตั้ง พ.ศ. 2535 และได้รับการเลือกตั้งเรื่อยมา จนกระทั่งในปี พ.ศ. 2540 สมชาย ได้รับตำแหน่งรัฐมนตรีเป็นครั้งแรก คือ รัฐมนตรีช่วยว่าการกระทรวงเกษตรและสหกรณ์ ต่อมาในปี พ.ศ. 2544 จึงได้เข้าร่วมกิจกรรมทางการเมืองกับ ทักษิณ ชินวัตร โดยร่วมเป็นหนึ่งในผู้ก่อตั้งพรรคไทยรักไทย และเป็นที่ปรึกษานายกรัฐมนตรี ในปีเดียวกัน

จากนั้นในปี พ.ศ. 2547 สมชาย ได้รับการแต่งตั้งเป็นรองหัวหน้าพรรคไทยรักไทย และเป็นรัฐมนตรีช่วยว่าการกระทรวงมหาดไทย ปี พ.ศ. 2548 ต่อมาปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

## เสียชีวิต
สมชาย ถึงแก่กรรมเมื่อวันที่ 21 เมษายน พ.ศ. 2554 เวลาประมาณ 03.00 น. ด้วยโรคมะเร็งตับอ่อน มีพิธีพระราชทานเพลิงศพเมื่อวันที่ 31 กรกฎาคม พ.ศ. 2554 ณ วัดมงคลทีปราราม อำเภอหนองแค จังหวัดสระบุรี

## เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัติผู้สมัคร ส.ส. 

หมวดหมู่:บุคคลจากอำเภอเมืองปราจีนบุรี
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมอญ
หมวดหมู่:นักการเมืองจากจังหวัดปราจีนบุรี
หมวดหมู่:สมาชิกสภาผู้แทนราษฎรจังหวัดสระบุรี
หมวดหมู่:นายกเทศมนตรีในจังหวัดสระบุรี
หมวดหมู่:พรรคราษฎร (พ.ศ. 2529)
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากมหาวิทยาลัยราชภัฏเทพสตรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งตับอ่อน
วิทยาลัยทันตแพทยศาสตร์ มหาวิทยาลัยรังสิต

**วิทยาลัยทันตแพทยศาสตร์ มหาวิทยาลัยรังสิต** ก่อตั้งขึ้นเมื่อเดือน พฤศจิกายน 2547 ได้รับการรับรองหลักสูตรทันตแพทยศาสตรบัณฑิตเมื่อ วันที่ 24 มีนาคม 2549 โดยสำนักงานคณะกรรมการการอุดมศึกษา มีการรับนักศึกษาเข้าครั้งแรกในภาคเรียนที่ 1 ปีการศึกษา 2548  วิทยาลัยทันตแพทยศาสตร์ มหาวิทยาลัยรังสิต เป็นคณะทันตแพทยศาสตร์เอกชนแห่งแรกของประเทศไทย

## อาคารเรียนและที่ทำการ

ไฟล์:Dent_tt.jpg|อาคาร 12 รังสิตประยูรศักดิ์

รังสิต
ทันตแพทยศาสตร์
มหาวิทยาลัยโคโลญ

**มหาวิทยาลัยโคโลญ** (; ) เป็นมหาวิทยาลัยเก่าแก่แห่งหนึ่งของยุโรป และเป็นมหาวิทยาลัยขนาดใหญ่แห่งหนึ่งในเยอรมนี ตั้งอยู่ที่เมืองโคโลญ ประเทศเยอรมนี ก่อตั้งในปี ค.ศ. 1388 ก่อนจะปิดตัวลงในปี ค.ศ. 1798 และเปิดทำการอีกครั้งเมื่อ ค.ศ. 1919

โคโลญ
หมวดหมู่:สิ่งก่อสร้างในโคโลญ
ปลาบู่หมาจู

**ปลาบู่หมาจู** หรือ **ปลาหมาจู** () เป็นสกุลของปลากระดูกแข็งในสกุล *Brachygobius* (/บรา-ชี่-โก-บิ-อัส/) ในวงศ์ปลาบู่ (Gobiidae) 

มีลักษณะโดยรวม เป็นปลาที่มีขนาดเล็กมาก กล่าวคือ มีขนาดโดยเฉลี่ยราว 4-5 เซนติเมตร มีลำตัวเป็นทรงกระบอกคล้ายไม้เบสบอล หัวโต ตาโต ปากกว้าง มีอวัยวะพิเศษคือ มีครีบหนามอยู่ด้านหน้าครีบหลัง และมีการพัฒนาครีบหน้าไปเป็นอวัยวะที่มีรูปร่างคล้ายถ้วย ใช้สำหรับยึดเกาะกับวัตถุต่าง ๆ ใต้น้ำได้เป็นอย่างดี  ไม่มีเส้นข้างลำตัว 

มีสีสันลำตัวเป็นสีเหลืองสลับดำหรือน้ำตาลเข้ม ครีบทุกครีบใสโปร่งแสง มีนิสัยชอบอยู่เป็นฝูง เป็นปลารักสงบ แต่ทว่ามีความก้าวร้าวกันในฝูงพอสมควร โดยจะหวงอาณาเขตตัวเองต่อเฉพาะปลาบู่ด้วยกัน กินอาหารจำพวก สัตว์น้ำขนาดเล็ก  ปลาตัวผู้มีสีสันที่สดใสกว่า ส่วนตัวเมียจะมีขนาดลำตัวใหญ่กว่า วางไข่ประมาณ 150-200 ฟอง ภายในวัตถุต่าง ๆ ในน้ำ เช่น ขอนไม้, เปลือกหอย, หิน ไข่ใช้เวลาฟักเป็นตัวประมาณ 4-5 วัน โดยที่ปลาตัวผู้จะเป็นผู้ดูแล

พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ พบทั้งน้ำจืดและน้ำกร่อย พบได้ในแม้กระทั่งร่องน้ำในสวนผลไม้ที่มีน้ำกร่อยไหลเข้ามาและแม่น้ำขนาดใหญ่ อย่าง แม่น้ำโขง 

มีทั้งหมด 9 ชนิด (บางข้อมูลแบ่งเป็น 8 ชนิด) พบในประเทศไทยราว 5 ชนิด เป็นปลาขนาดเล็กที่มีความสวยงามน่ารักจำพวกหนึ่ง จึงนิยมนำมาเลี้ยงกันเป็นปลาสวยงาม

## อ้างอิง

## แหล่งข้อมูลอื่น

หมวดหมู่:วงศ์ปลาบู่
หมวดหมู่:สกุลปลาบู่หมาจู
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศไทย
หมวดหมู่:ปลาตู้
ปลาบู่หมาจูแม่น้ำโขง

**ปลาบู่หมาจูแม่น้ำโขง** หรือ **ปลาบู่แคระครีบแดง** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Brachygobius  mekongensis* อยู่ในวงศ์ปลาบู่ (Gobiidae) สกุลปลาบู่หมาจู เป็นปลาที่มีขนาดเล็ก มีความยาวเพียง 1-2 เซนติเมตร เท่านั้น มีลักษณะลำตัวสั้น หัวกลมมน ปากเล็ก ตาโต เกล็ดเล็ก ลำตัวสีน้ำตาลอ่อนใส มีลายพาดยาวถึงโคนครีบหางประมาณ 4-5 แถบ ครีบใส ครีบหลังอันแรกมีสีคล้ำที่ขอบหน้า โคนครีบหลังและครีบหางมีสีแดงเรื่อ ๆ 

กินอาหารจำพวกแพลงก์ตอนสัตว์เป็นอาหาร วางไข่โดยที่ตัวผู้เป็นผู้ดูแล

เป็นปลาที่พบได้เฉพาะลุ่มแม่น้ำโขงทางภาคอีสานของไทยเท่านั้น โดยอาศัยอยู่ตามแหล่งน้ำนิ่งที่มีคุณภาพน้ำดีมีพืชน้ำหนาแน่น

ปลาบู่หมาจูแม่น้ำโขงถือเป็นปลาเฉพาะถิ่น เพิ่งค้นพบในปี พ.ศ. 2543 นี่เองตามรายงานของกองทุนสัตว์ป่าโลก สำนักงานประเทศไทย พร้อมกับปลาน้ำจืดชนิดใหม่ ๆ ของโลกอีกหลายชนิด

## อ้างอิง

## แหล่งข้อมูลอื่น
* รูปและข้อมูลปลาบู่แคระแม่น้ำโขง

หมวดหมู่:สกุลปลาบู่หมาจู
หมวดหมู่:ปลาที่พบในลุ่มแม่น้ำโขง
หมวดหมู่:ปลาน้ำจืด
ปลาจีด

**ปลาจีด** หรือ **ปลาเมง** ในภาษาใต้()  เป็นวงศ์ของปลาน้ำจืดในอันดับปลาหนังจำพวกหนึ่ง  ใช้ชื่อวงศ์ว่า Heteropneustidae (/เฮท-แอร์-โอ-นิวส์-ทิ-ดี้/) 

มีเพียงสกุลเดียว คือ  *Heteropneustes* (/เฮท-แอร์-โอ-นิวส์-ทิส/) 

มีรูปร่างคล้ายปลาใน วงศ์ปลาดุก (Clariidae) แต่มีลำตัวยาวเรียวและแบนข้างกว่ามาก ส่วนหัวแบนลาดลงข้างล่าง ปากเล็ก ตาเล็ก มีหนวดค่อนข้างยาว 4 คู่รอบปาก ครีบหลังมีขนาดเล็ก อยู่ตรงกับครีบท้อง ครีบหูมีก้านครีบที่เป็นหนามแหลมหนึ่งอัน มีพิษแรงกว่าปลาดุกมาก ครีบก้นเป็นแผง ครีบหางกลมมน ไม่มีครีบไขมัน ครีบก้นเล็ก ตัวมีสีดำคล้ำหรือสีน้ำตาลอมแดง และอาจมีแถบสีขาวจางบนข้างลำตัวข้างละ 1-2 แถบตามความยาวลำตัว  

นอกจากนี้แล้วปลาจีดยังมีอวัยวะช่วยหายใจที่แตกต่างไปจากปลาในวงศ์ Clariidae ชนิดและสกุลอื่น คือ มีท่อยื่นยาวจากช่องเหงือกไปทางด้านท้ายของลำตัว 1 คู่   

ปลาจีดพบได้ในทุกแหล่งน้ำทั่วประเทศไทย รวมทั้งพบในประเทศใกล้เคียง ตั้งแต่ อินเดีย, ปากีสถาน, ศรีลังกา, พม่า จนถึงมาเลเซียและอินโดนีเซียด้วย  สำหรับในประเทศไทย ใกล้สูญพันธุ์แล้วในภาคกลาง แต่ในภาคใต้ยังพบมากอยู่ และมีการนิยมเพาะเลี้ยงเป็นปลาเศรษฐกิจด้วยการผสมเทียมในบ่อเลี้ยง   

ปลาจีดจะแพร่พันธุ์วางไข่ในช่วงเดือนสิงหาคม-กันยายน โดยแม่ปลาที่มีน้ำหนักตัว 70-100 กรัม สามารถวางไข่ได้ประมาณ 2,500-4,000 ฟอง โดยไข่มีลักษณะเป็นไข่จมน้ำและมีสภาพเกาะตัวติดกัน

นอกจากนี้แล้ว ปลาจีดยังถูกนิยมรวบรวมปลาวัยอ่อนที่พบในธรรมชาติ เลี้ยงเป็นปลาสวยงามอีกด้วย

## การจำแนก
มีเพียงสกุลเดียว แต่อาจเป็นไปได้ว่าเป็นชนิดที่ซ้ำซ้อนกัน

* *[[Heteropneustes fossilis]]* (Bloch, 1794) 
* *[[Heteropneustes kemratensis]]* (Fowler, 1937)
* *[[Heteropneustes nani]]* Hossain, Sarker, Sharifuzzaman & Chowdhury, 2013
* *[[Heteropneustes longipectoralis]]* Rema Devi & Raghunathan, 1999
* *[[Heteropneustes microps]]* (Günther, 1864)

## อ้างอิง

## แหล่งข้อมูลอื่น

หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:วงศ์ปลาจีด
หมวดหมู่:ปลาที่พบในประเทศอินเดีย
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในลุ่มแม่น้ำตาปี
หมวดหมู่:ปลามีพิษ
ปลาจีดเขมราฐ

**ปลาจีดเขมราฐ** () เป็นปลาน้ำจืดในอันดับปลาหนัง (Siluriformes) ในวงศ์ปลาจีด (Heteropneustidae)

ปลาจีดเขมราฐ มีลักษณะลำตัวคล้ายปลาดุกที่อยู่ในสกุล *[[Clarias]]* แต่มีส่วนหัวที่แบนราบกว่า ตาและปากมีขนาดเล็ก มีหนวดยาว 4 คู่ ด้านหลังมีครีบหลังอันเล็ก ไม่มีครีบไขมันเช่นปลาในอันดับปลาหนังอื่น ๆ  ครีบก้นยาว ครีบหางมีขนาดเล็กและปลายมน ครีบอกมีก้านแข็งแรงและแหลมคม ลำตัวมีสีน้ำตาลแดง ท้องสีขาวจาง และข้างลำตัวมีแถบสีขาวจาง ขนาดโตเต็มที่ประมาณ  15 เซนติเมตร พบใหญ่สุดได้ถึง 1 ฟุต

นิยมอยู่เป็นฝูงใหญ่ โดยที่ครีบอกมีพิษที่ร้ายแรงกว่าปลาดุกในสกุล *Clarias* พบกระจายพันธุ์ในแหล่งน้ำต่าง ๆ เช่น แม่น้ำและหนองคลองบึงต่าง ๆ  ในภาคกลาง, ภาคอีสานและภาคใต้ของประเทศไทย  โดยมีชื่อเรียกในภาษาใต้ว่า "ปลาเมง"

นิยมเลี้ยงกันเป็นปลาเศรษฐกิจในบ่อในภาคใต้ เนื้อมีรสชาติอร่อย ขณะที่สถานภาพของปลาที่พบในธรรมชาติของภาคกลาง ใกล้จะสูญพันธุ์แล้ว

## ดูเพิ่ม
* ปลาจีดอินเดีย

## อ้างอิง

## แหล่งข้อมูลอื่น
* รูปและข้อมูลปลาจีดเขมราฐ

หมวดหมู่:วงศ์ปลาจีด
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำตาปี
ปลาจีดอินเดีย

**ปลาจีดอินเดีย** หรือที่นิยมเรียกกันสั้น ๆ ว่า **ปลาจีด** ()  ปลาน้ำจืดในอันดับปลาหนัง (Siluriformes) ชนิดหนึ่ง มีชื่อวิทยาศาสตร์ว่า *Heteropneustes fossilis* ในวงศ์ Heteropneustidae

จัดเป็นหนึ่งในชนิดที่อยู่ในสกุล *[[Heteropneustes]]* ซึ่งมีพบขณะนี้เพียง 2 ชนิดเท่านั้น (อีกชนิดหนึ่งนั้นคือ *[[H. kemratensis]]*)

มีรูปร่างทั่วไปคล้ายปลาจีดชนิด *H. kemratensis* เพียงแต่ปลาจีดชนิดนี้ จะมีแถบสีขาวจางบนข้างลำตัวข้างละ 1-2 แถบตามความยาวลำตัว  ซึ่งดูแล้วจะมีสีคล้ำกว่า  ซึ่งทั้ง  2 ชนิดนี้มีขนาดเมื่อโตเต็มที่ประมาณ 1 ฟุต และมีน้ำหนักประมาณ 60-120 กรัม

นอกจากนี้แล้วยังสามารถพบได้กว้างขวางกว่า กล่าวคือ พบได้แต่ตั้งแต่อินเดีย, พม่า, ศรีลังกา จนถึงกลุ่มประเทศอินโดจีน รวมถึงในลุ่มน้ำเจ้าพระยา, ลุ่มน้ำน่าน และลุ่มน้ำโขง ในประเทศไทย

ปลาจีด นิยมเลี้ยงกันเป็นปลาเศรษฐกิจในภาคใต้ของไทย โดยมีชื่อเรียกในภาษาใต้ว่า "ปลาเมง" และยังนิยมเลี้ยงเป็นปลาสวยงามอีกด้วย

## ดูเพิ่ม
*ปลาจีดเขมราฐ

## อ้างอิง

## แหล่งข้อมูลอื่น
*รูปและข้อมูลปลาจีดอินเดีย

หมวดหมู่:วงศ์ปลาจีด
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในลุ่มแม่น้ำน่าน
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำตาปี
โปร์ตู

**โปร์ตู** () หรือ  **โอพอร์โต** () เป็นเมืองใหญ่อันดับสอง ของประเทศโปรตุเกส ตั้งอยู่ริมแม่น้ำโดรูทางตอนเหนือของประเทศ และเป็นหนึ่งในเมืองศูนย์กลางเก่าแก่ของยุโรป นอกจากนี้โปร์ตูยังได้ขึ้นทะเบียนเป็นมรดกโลกโดยยูเนสโกในปี ค.ศ. 1996 ปัจจุบันเป็นเมืองท่าที่มีชื่อเสียง อีกทั้งไวน์จากโปร์ตูเป็นที่รู้จักอย่างมาก

คำว่า *โปร์ตู* ในภาษาโปรตุเกส หมายถึง ท่าเรือ


Porto-Douroufer-12-Portweinlager-2011-gje.jpg
Porto-244-Douroufer-2011-gje.jpg
Sé do Porto.jpg|มหาวิหารโปร์ตู
Porto-262-beim Hotel da Bolsa-2011-gje.jpg
Porto-Almeida Garret-10-2011-gje.jpg
Porto-Igreja dos Clerigos-04-2011-gje.jpg
Porto-284-Schuhputzer-2011-gje.jpg
Porto-Cais da Ribeira-06-2011-gje.jpg
Porto-Sandeman-28-Kais nachts-2011-gje.jpg


## แหล่งข้อมูลอื่น

*Porto photoblog from bRaNdSboRg.CoM 

หมวดหมู่:เมืองในประเทศโปรตุเกส
โปร์ตู
โปร์ตู
หมวดหมู่:เมืองหลวงทางวัฒนธรรมของยุโรป
ปลาแรดแม่น้ำโขง

**ปลาแรดแม่น้ำโขง** หรือ **ปลาแรดเขี้ยว** (; ชื่อวิทยาศาสตร์: *Osphronemus exodon*) เป็นปลาแรดชนิดหนึ่ง อยู่ในวงศ์ปลากัด ปลากระดี่ (Osphronemidae)

มีรูปร่างคล้ายปลาแรดธรรมดา (*O. goramy*) ซึ่งเป็นชนิดที่พบได้ทั่วไป หากแต่ปลาแรดแม่น้ำโขงนั้น จะพบเฉพาะในแม่น้ำโขงที่เดียวเท่านั้น มีความแตกต่างคือ มีลำตัวสีน้ำตาลแดงคล้ำ ครีบก้นแคบและเล็กกว่า และริมผีปากจะไม่สามารถสบกันจนสนิท จนเผยอให้เห็นซี่ฟันในปาก โดยเฉพาะฟันที่ริมฝีปากบน อันเป็นที่มาของชื่อ สันนิษฐานว่าเพื่อใช้สำหรับในการงับลูกไม้หรือผลไม้ต่าง ๆ ที่ตกลงไปในน้ำซึ่งเป็นอาหารหลัก

มีขนาดเมื่อโตเต็มที่เล็กกว่าปลาแรดธรรรมดา กล่าวคือ ประมาณ 40 เซนติเมตร เท่านั้น โดยพบใหญ่ที่สุดประมาณ 2 ฟุต

โดยปลาขนาดเล็กจะมีแถบสีส้มหรือสีแดงคล้ายคลึงกับปลาแรดแดง (*O. laticlavius*) มาก และไม่มีแถบแนวตั้งที่ชัดเจน หรือมีก็แค่จาง ๆ มีจุดสีดำขนาดใหญ่ที่โคนหางเหนือครีบก้นชัดเจน มีส่วนหลังสีน้ำตาลเข้มและส่วนท้องสีจางกว่า นอกจากนี้แล้วปลาแรดแม่น้ำโขงยังมีกระดูกปิดเหงือก เมื่อเทียบกับขนาดตัวใหญ่กว่าปลาแรดชนิดอื่น ๆ อีกด้วย ตัวผู้มีหัวโหนกนูน ขากรรไกร และริมฝีปากหนาและใหญ่กว่าตัวเมีย ขณะที่ตัวเมียจะมีจุดสีดำบริเวณโคนครีบอก ซึ่งตัวผู้ไม่มี

จากการสำรวจของ ดร.ไทสัน อาร์. โรเบิร์ตส์ นักมีนวิทยาผู้อนุกรมวิธานปลาแรดแม่น้ำโขง พบว่า ปลาแรดแม่น้ำโขงจะไม่อาศัยอยู่ในแม่น้ำโขงสายหลัก แต่จะอาศัยอยู่ตามบึงหรือหนองน้ำที่เป็นสาขามากกว่า โดยเฉพาะแหล่งน้ำที่มีพืชน้ำขึ้นหนาแน่น เว้นแต่ในช่วงฤดูแล้งที่น้ำเหือดแห้ง ปลาจะอพยพลงสู่แม่น้ำสายหลัก ในฝั่งของชายแดนไทยจะพบได้น้อยมาก จะพบได้ในเขตของกัมพูชา และลาวมากกว่า นอกจากนี้แล้ว ปลาที่พบขายในตลาดสดของเมืองสตรึงเตร็งทางตอนเหนือของกัมพูชา จะมีลักษณะเกล็ดสีแดงเข้มในพื้นที่บนลำตัวมากที่สุด จนดูเผิน ๆ เหมือนกับปลามีแผลช้ำเลือด ขณะที่ปลาจากแหล่งอื่น ๆ ไม่มีสีและลักษณะเกล็ดดังกล่าว

จัดเป็นปลาที่หาได้ยากชนิดหนึ่ง และนิยมเลี้ยงกันเป็นปลาสวยงาม แต่ว่าปลาแรดแม่น้ำโขงนับเป็นปลาแรดที่อุปนิสัยดุร้าย ก้าวร้าวที่สุด เมื่อเลี้ยงรวมกันในสถานที่แคบ ๆ ปลาจะทำร้ายกัดกันได้จนถึงขั้นพิการหรือตายได้ และในฐานะของการเป็นปลาสวยงาม จัดว่าเป็นปลาที่มีราคาแพง เนื่องจากความยากในการเสาะหา อีกทั้งยังไม่เป็นที่นิยมของสถานแสดงพันธุ์สัตว์น้ำในต่างประเทศอีกด้วย เนื่องจากไม่เห็นถึงความแตกต่างกับปลาแรดธรรมดา จึงเป็นที่นิยมในหมู่ผู้ที่นิยมเลี้ยงปลาแปลก ๆ และหายากมากกว่า

## อ้างอิง

## แหล่งข้อมูลอื่น
* รูปและข้อมูลปลาแรดแม่น้ำโขง

หมวดหมู่:สกุลปลาแรด
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาที่พบในลุ่มแม่น้ำโขง
ลูซากา

**ลูซากา** (อักษรโรมัน: Lusaka, ; ) เป็นเมืองหลวงและเมืองใหญ่สุดของประเทศแซมเบีย หนึ่งในนครที่มีการพัฒนารวดเร็วที่สุดในภูมิภาคแอฟริกาตอนใต้ ลูซากาตั้งอยู่บนที่ราบสูง ที่ความสูง  จากระดับน้ำทะเล ประชากรของลูซากาอยู่ที่ราว 3.3 ล้านคน  ส่วนประชากรในเขตนครประมาณอยู่ที่ 2.5 ล้านคนในปี 2018 ลูซากาเป็นทั้งศูนย์กลางเศรษฐกิจและรัฐบาลของแซมเบีย และเป็นจุดเชื่อมต่อของทางหลวงสี่สายหลักของประเทศ ได้แก่เส้นเหนือ, เส้นลิฟวิ่งสโตนลงใต้, เส้นตะวันออก และ เส้นตะวันตก

หลักฐานการตั้งรกรากที่เก่าแก่ที่สุดในลูซากาย้อนไปได้ถึงศตวรรษที่ 6 และทราบว่ามีการตั้งรกรากครั้งแรกในศตวรรษที่ 11 ในศตวรรษที่ 17-18 เรื่อยมา ลูซากามีผู้อยู่อาศัยเป็นชาวเลนเจ กับ ชาวโซลี การตั้งนครในยุคปัจจุบันเริ่มต้นในปี 1905 ภายใต้การปกครองของอังกฤษในรัฐโรดีเซียเหนือ

## เมืองพี่น้อง
* 20px ดูชานเบ, ทาจิกิสถาน, ตั้งแต่ ค.ศ. 1966
*  ลอสแอนเจลิส, สหรัฐอเมริกา ตั้งแต่ ค.ศ. 1968
*  คอร์ก ซิตี้, ไอร์แลนด์, ตั้งแต่ ค.ศ. 1971
*  อีเจฟสค์, รัสเซีย.

## อ้างอิง

หมวดหมู่:เมืองหลวงในทวีปแอฟริกา
หมวดหมู่:ประเทศแซมเบีย
ปลาแรดแดง

**ปลาแรดแดง** หรือ** ปลาแรดแดงอินโด** (; ชื่อวิทยาศาสตร์: *Osphronemus laticlavius*) เป็นปลาแรดชนิดหนึ่ง ในวงศ์ปลากัด ปลากระดี่ (Osphronemidae) มีรูปร่างโดยทั่วไปเหมือนปลาแรดชนิดอื่น ๆ  แต่ทว่าปลาแรดแดงจะมีรูปร่างที่ยาวกว่า และพบได้เฉพาะในประเทศมาเลเซียและอินโดนีเซียเท่านั้น  มีลำตัวสีแดงสด ยิ่งเมื่อปลาโตขึ้นเท่าไหร่ สีดังกล่าวจะยิ่งเข้มตามด้วย จึงนิยมเลี้ยงเป็นปลาสวยงาม แต่ปลาแรดแดงจะมีการเจริญเติบโตช้ากว่าปลาแรดชนิดอื่น ๆ  และขนาดเมื่อโตเต็มที่จัดว่าเป็นปลาแรดชนิดที่เล็กที่สุดด้วย กล่าวคือมีขนาดประมาณ 50 เซนติเมตรเท่านั้น และมีนิสัยดุร้ายก้าวร้าวน้อยที่สุด ตัวผู้และตัวเมียมีจุดสีดำเหนือโคนครีบอกทั้งคู่ แตกต่างกันตรงที่ขนาดของลำตัว 

โดยแรกนั้น ปลาแรดแดง ได้ถูกนำมาสู่ประเทศไทยในฐานะปลาสวยงาม ราวปี พ.ศ. 2528–2529 ในชื่อ "ปลาแรดซูเปอร์เรด" (เรียกตามปลาอะโรวาน่าแดงอินโด) ในราคาหลักหมื่นบาท และมีการโฆษณาว่าหากเลี้ยงไว้จะสามารถป้องกันคุณไสยได้ด้วย โดยที่ปลาแรดแดงยังมิได้มีการอนุกรมวิธานแต่อย่างใด จนกระทั่งในปี พ.ศ. 2535 ปลาแรดแดงตัวหนึ่งของร้านขายปลาสวยงามร้านหนึ่งในตลาดนัดจตุจักรได้ตายลง กิตติพงษ์ จารุธาณินทร์ นักมีนวิทยาและนักสำรวจธรรมชาติชาวไทย จึงได้นำตัวอย่างปลาไปให้แก่ ไทสัน อาร์. โรเบิร์ตส์ นักมีนวิทยาชาวอเมริกันที่กำลังศึกษาเรื่องปลาอยู่ยังประเทศไทย นับเป็นตัวอย่างต้นแบบแรก (Holotype) ของปลาแรดแดง จนได้รับการอนุกรมวิธานและตั้งชื่อทางวิทยาศาสตร์ในปัจจุบัน

## อ้างอิง

## ดูเพิ่ม
* ปลาแรดหกขีด

## แหล่งข้อมูลอื่น
* รูปและข้อมูลปลาแรดแดง
* วิดีโอคลิปปลาแรดแดง

หมวดหมู่:สกุลปลาแรด
หมวดหมู่:ปลาตู้
แอโรแคริบเบียน เที่ยวบินที่ 883

**แอโรแคริบเบียน เที่ยวบินที่ 883** เป็นเที่ยวบินระหว่างปอร์โตแปรงซ์ ประเทศเฮติ มุ่งหน้าไปยังฮาวานา ประเทศคิวบา โดยบินผ่านซันเตียโกเดกูบา เมื่อวันที่ 4 พฤศจิกายน พ.ศ. 2553 เอทีอาร์ 72-212 ของสายการบินแอโรแคริบเบียน ซึ่งกำลังอยู่ในระหว่างการเดินทาง ได้ประสบอุบัติเหตุตกในจังหวัดซังก์ตีสปีรีตุส ทางตอนกลางของประเทศคิวบา ทำให้ผู้โดยสารเสียชีวิตบนเครื่องทั้งหมด 61 คน และลูกเรือ 7 คนเสียชีวิต จนถึงวันที่ 5 พฤศจิกายน พ.ศ. 2553 อุบัติเหตุครั้งดังกล่าวถือเป็นอุบัติเหตุของเครื่องเอทีอาร์ 72 ที่มีผู้เสียชีวิตมากที่สุด และเป็นอุบัติเหตุทางการบินที่มีผู้เสียชีวิตมากที่สุดเป็นอันดับสามในคิวบา 

## อุบัติเหตุ
เที่ยวบินดังกล่าวเริ่มออกเดินทางจากปอร์โตแปรงซ์ ประเทศเฮติ เที่ยวบินดังกล่าวได้ออกจากซันเตียโกเดกูบาตามเส้นทางไปยังฮาวานาราว 16.50 น. ตามเวลาท้องถิ่น (UTC-4) และถือเป็นเที่ยวบินสุดท้ายที่บินออกจากท่าอากาศยานซันเตียโกเดกูบาก่อนที่เฮอร์ริเคนโทมัสจะมาถึง 

เมื่อเวลา 17.42 น. เครื่องบินดังกล่าวได้ประสบอุบัติเหตุตกในจังหวัดซังก์ตีสปีรีตุส ซึ่งอยู่ห่างจากกรุงฮาวานาไปทางตะวันออกเฉียงใต้ราว 340 กิโลเมตร หลังจากได้ขอความช่วยเหลือฉุกเฉินแล้ว พยานได้กล่าวว่า เครื่องบิน "บินลงต่ำและดูเหมือนว่าจะไม่สามารถควบคุมได้ ... ควันและไฟลอยโขมง" ก่อนหน้าที่จะได้ยินเสียงระเบิด

อุบัติเหตุดังกล่าวถือเป็นอุบัติเหตุบนเครื่องเอทีอาร์ 72 ที่มีผู้เสียชีวิตมากที่สุด และยังเป็นอุบัติเหตุทางการบินที่มีผู้เสียชีวิตมากที่สุดเป็นอันดับที่สามในคิวบา

## ผู้โดยสารและลูกเรือ

## อ้างอิง

หมวดหมู่:อุบัติเหตุทางการบินในประเทศคิวบา
หมวดหมู่:อุบัติเหตุทางการบินในปี พ.ศ. 2553
หมวดหมู่:อุบัติเหตุของเครื่องบินเอทีอาร์ 72
การป้องกันความเสียหาย

thumb|การป้องกันความเสียหายที่เวลา 9:25 น. วันที่ 7 ธันวาคม ค.ศ. 1941 ยูเอสเอส เนวาดา เกิดเกยฝั่งและไฟไหม้หลังการโจมตีด้วยระเบิดและตอร์ปิโดจากฝ่ายญี่ปุ่น เรือโยงจากท่าเรือกำลังช่วยระงับไฟไหม้
**การป้องกันความเสียหาย** หรือ **การควบคุมความเสียหาย** () เป็นคำที่ใช้ในเรือสินค้า อุตสาหกรรมทางทะเล และ กองทัพเรือ สำหรับการควบคุมสถานการณ์ฉุกเฉินที่อาจมีอันตรายจนทำให้เรืออับปาง นอกจากนี้ยังใช้ในสภาพแวดล้อมอื่นๆตามที่อธิบายไว้ด้านล่าง

: ตัวอย่างเช่น:
* การแตกของปล่องหรือตัวเรือโดยเฉพาะอย่างยิ่งด้านล่างของเส้นแนวน้ำของเรือ
* ความเสียหายจากการเกยตื้นหรือกระแทกกับท่าจอดเรือ
* ซ่อมแซมชั่วคราวจากความเสียหายของระเบิด

นอกจากนี้ยังเป็นคำที่ใช้ในการบริหารโครงการและบริบทอื่นที่พรรณนาการกระทำที่จำเป็นในการจัดการกับปัญหาใดๆที่อาจเป็นอันตรายต่อความพยายามนั้นๆ และมันได้ถูกนำไปใช้ในทางการเมืองและสื่อในการอธิบายถึงความจำเป็นที่ต้องระงับข้อมูล หรือการหมุนเวียนแพทย์เพื่อตอบสนองต่อสถานการณ์

## แหล่งข้อมูลอื่น

## อ้างอิง

หมวดหมู่:กองทัพเรือ
ปลาแรดหกขีด

**ปลาแรดหกขีด** () เป็นปลาแรดชนิดหนึ่ง ที่อยู่ในวงศ์ปลากัด ปลากระดี่ (Osphronemidae)  เป็นปลาแรดที่มีลักษณะใกล้เคียงกับปลาแรดแดง  (*O. laticlavius*) โดยพบในอินโดนีเซียเช่นเดียวกัน และมีขนาดลำตัวเมื่อโตขึ้นมาก็เท่ากันด้วย นั่นคือ ประมาณ 50 เซนติเมตร

แต่ปลาแรดหกขีดนั้นจะพบได้เฉพาะในรัฐซาราวัก ในแถบลุ่มแม่น้ำกาปวซ, ลุ่มแม่น้ำมาฮากัม, กาลีมันตัน และติมอร์-เลสเตเท่านั้น

ลักษณะเด่นของปลาชนิดนี้ คือ มีแถบข้างลำตัว 6–7 ขีด ซึ่งแถบนี้จะติดตัวไปตลอดชีวิตจึงเป็นที่มาของชื่อเรียกสามัญ แถบแต่ละแถบจะสมบูรณ์ในปลาวัยเยาว์หากเทียบกับ ปลาแรดแดงแล้วนั้น ปลาแรดแดงจะมีแถบแค่ 3–5 แถบเท่านั้นอีกทั้งแถบก็ไม่สมบูรณ์ เมื่อใหญ่ขึ้น แถบนี้จะยาวเหลือ 2 ใน 3 นอกจากนี้แล้วก้านครีบอ่อนของครีบหลังปลาแรดหกขีดจะมีทั้งหมด 11–12 ก้าน ในขณะที่ปลาแรดแดงจะมี 10 ก้าน จำนวนซี่กรองเหงือกของปลาแรดหกขีดจะมีทั้งหมด 11–13 ซี่ ในขณะที่ปลาแรดแดงจะมีราว 8–9 ซี่ นอกจากนั้นแล้วยังมีครีบอื่น ๆ เหลื่อมล้ำกันอีกด้วย

## อ้างอิง

## ดูเพิ่ม
*ปลาแรดแดง

## แหล่งข้อมูลอื่น
*ข้อมูลปลาแรดหกขีด

หมวดหมู่:สกุลปลาแรด